**Referat  fra foreldremøtet**

Tilstede: Heidi, Elisabeth og 17 foreldre/ foresatte.

**Klassen har fått ny lærer.**

Det er Elisabeth Skotte, som tidligere har jobbet på Teie skole. Hun blir i 6 trinn ut året, mulig lenger. Elisabeth blir kontaktlærer for de elevene som har hatt Nina. Når det gjelder kontakt mellom foreldre og lærere så bør alle sende sensitive opplysninger på mail. Ikke bruk Skooler, det er ikke så sikker tror vi. Dette er det sendt forespørsel til rektor og videre opp i systemet om.

**Hvordan har vi det i 6. trinn?**

Klassen har byttet til et klasserom som er mindre. Elevene har ikke likt dette. Det er trangere. Heidi mener at det går bedre nå, de har vendt seg mere til det. Klassen har jobbet med tverrfaglig tema «Jeg passer inn» og «samene». Fremover skal de jobbe med «Europa rundt» og «bærekraftig utvikling». Elevene er supre faddere! Lærerne mener at mange elever er sammen i friminuttene. De ser færre konflikter nå enn tidligere. Lærerne mener at elevene er flinkere til å ta vare på hverandre. Foreldre oppfordres til å ta kontakt med lærerne hvis sitt barn ikke trives, dersom det er konflikter eller annet. I matfriminuttet er det varierte aktiviteter; cafe, supernytt, musikk, brettspill osv. Mange har mye godt i matpakkene sine, og noen har faste avtaler om å dele med en annen. Dersom noen har glemt matpakke er det hyggelig om de som har litt ekstra deler. Noen kan føle seglitt utenfor når andre har avtaler om deling. Det har vært mye sykdom blant elevene den siste tiden, det er ikke noe unormalt ved det. Det er viktig at alle har med seg gymtøy, og at alle tar det med hjem igjen.

**Informasjon fra læreren**

Utviklingssamtaler blir i uke 12/13. En av foreldrene lurer på om en av de to årlige samtalene kan være uten barn? Heidi skal sjekke dette. Begrunnelsen for ønsket er at man uten barn i større grad kan snakke om barnet og læring. Svar rundt dette kommer når dette er tatt opp i personalråd.

Viktige datoer: Basket turnering 22.4- Herstad Talenter 3.4- Vesar besøk 2.6- 17.mai- vi ønsker foresatte med i toget. Heidi går også med klassen.

 Relemo er et lesetreningsprogram som egner seg for alle som arbeider med å oppnå automatisert avkoding og leseflyt. Tilpasset leseøving. Vil etter hvert bli lekse. Campus Inkrement er et matematikk program som bygger på omvendt læring. Herstad skole er med på å teste dette ut for Færder kommune. Elevene skal se små videoklipp hjemme, med oppgaver til.

**Leirskole**

Uke 39-2020 skal klassen på leirskole til Vassfaret. Usikkert hvem lærere som blir med. Det blir minst med to lærere fra Herstad. Alle oppfordres til å øve seg på å sove borte. De skal være der sammen med en annen 7. klasse. Det er en klasse fra Horten. Det er ikke lov å ta med telefon på leirskole.

**Pals/ smart**

Vi jobber fremdeles mye med ansvar, omsorg og respekt som sosial læring i klassen og på hele skolen. Smart karakteregenskaper er også fokus hver uke.

**Klassekontakt har ordet**

Klassekontakt har fått tilbakemeldinger fra foresatte som forteller at det er barn i klassen som føler seg annerledes og ikke inkludert. Tema i gruppesamtalen var: ***Hvordan kan dere foresatte bidra for å******opprettholde de gode relasjonene i gruppa?*** Det ble gode samtaler i to litt store grupper. Begge gruppene presenterte noe av det de hadde snakket om i plenum.

Det har vært møte i SU/SMU. Elevene har tatt initiativ til dansekurs og turnering i friminutt. Dette er aktiviteter som har vært populære. Herstad Talenter er siste dag før påskeferien. Og så er det snart grønn kiosk.

**Lus**

Det har lenge vært lus på skolen/ trinnet. Alle oppfordres til å sjekke sine barn regelmessig. Snart er det en ny nasjonal lusehelg, det er da fint om alle lusesjekker. Skolen har noe erfaring på at helsesøster kan bidra. En gang for lenge siden fikk alle barn med seg lusekam hjem.

**Labakkengruppe**

Det er en egen Labakkegruppe som ledes av Kirsten Birkeland . Sammen med representanter fra Vestskogen skal de jobbe for at sammenslåingen skal gå så godt som mulig. Gravingen har begynt! Innspill kan rettes til Kirsten.

**17 mai**

6. trinn har hovedansvaret for 17 mai. Christian Myhre er hovedansvarlig, men trenger flere gruppeledere. Alle må ta ansvarJ Foreløpig har følgende tatt gruppeansvar (de vil få med seg flere hjelpere):

* **Cafe: Trude**
* **Leker: Øyvind**
* **Lodd: Leif Roger**
* **Rigging morgen: LEDIG!**
* **Rydding etter arrangementet: LEDIG!**

**Disco**

Snart Disco igjen! 7. trinn har fått midler fra Fau til nye høytalere og mikrofon.

**Sykkelverksted**

Herstad skole har lånesykler. Det trengs en sjekk av disse. Christian Myhre med flere gjør dette.

Elin/Heidi